kardosdrur/scandi-wiki huggingface dataset:
UEFA Champions League 2001-02

UEFA Champions League 2001–02 var den 47. udgave af den fineste europæiske klubturnering var blevet afholdt. Det var den 10. gang, siden turneringens format var blevet ændret op til 1992-93. Turneringen blev vundet af Real Madrid, efter at have slået Bayer Leverkusen i finalen og de vandt derfor deres niende European Cup titel. Det afgørende mål blev scoret af Zinedine Zidane. 

Bayer Leverkusen eliminerede alle tre, engelske klubber, på deres vej til finalen; Arsenal (Arsenal vandt 5-2 i kampen mellem de to hold, men var bedre mod de resterende) i andet gruppespil, Liverpool i kvartfinalen og Manchester United i semifinalen. 

Bayern München var de forsvarende vindere, men blev slået ud af de senere vindere, Real Madrid. Topscoreren blev hollandske Ruud van Nistelrooy.

Kvalifikation

Første kvalifikationsrunde 

|}

Anden kvalifikationsrunde 

|}
* Returkampen endte 4-0 til Maccabi Haifa, men endte med skrivebordsejr på 3-0 til FC Haka på grund af ulovlig brug af spiller.

Tredje kvalifikationsrunde 

|}
* Kampen Tirol Innsbruck - Lokomotiv Moskva 0–1 den 22. august blev annulleret (Report UEFA) (MatchCentre UEFA ). Kampen blev nu spillet 8. september 2001.

Gruppespil 1

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppespil 2

Gruppe A

Gruppe B

Gruppe C

Gruppe D

Slutspil

Overblik

Kvartfinaler 
De første kampe blev spillet den 2. og 3. april, mens returkampene blev spillet 9. og 10. april 2002.

|}

Semifinaler 
De første kampe blev spillet den 23. og 24. april, mens returkampene blev spillet 1. maj 2002.

|}

Finale 

Finalen blev spillet den 15. maj 2002 på Hampden Park i Glasgow, Skotland.

Statistik 
Topscorere og topassistere (kvalifikationsrunder er ikke medtaget) er som følger:

Topmålscorere 

 Kilde:

Topassistere 

 Kilde:

Se også 
 UEFA Cup 2001-02

Referencer

Eksterne henvisninger 
 Alle kampe fra 2001–02 – UEFAs hjemmeside
 Resultater på Rec.Sport.Soccer Statistics Foundation
 2001/02 UEFA Champions League  - resultater og startopstillinger (arkiv)

 
Fodboldsæson 2001-02
Zalaegerszegi TE

Zalaegerszegi Torna Egylet, forkortet som ZTE, er en ungarsk fodboldklub fra Zalaegerszeg. ZTE har en gang vundet den nationale turnering, Nemzeti Bajnokság I, men spiller pt. i den anden bedste række, Nemzeti Bajnokság II. 

Klubbens historie går tilbage til 1920. De er bedst kendt for at have slået Manchester United i kvalifikationen til UEFA Champions League 2002-03.

Titler 
 Nemzeti Bajnokság I
2001-2002

Fodboldklubber i Ungarn
Bühren

Bühren er en by og kommune i det centrale Tyskland, beliggende under Landkreis Göttingen 16 km sydvest for Göttingen, i den sydlige del af delstaten Niedersachsen.

Geografi 
Bühren ligger mellem Hann. Münden mod sydvest, og Dransfeld mod nordøst. Kommunen er beliggende ved østenden af landskabet Bramwald i Naturpark Münden og gennemløbes af floden Schedes øvre løb, hvis kilder ligger i den sydvestlige ende af kommunen.

Bühren er en del af amtet samtgemeinde Dransfeld.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
Jühnde

Jühnde er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen er beliggende omkring 13 km sydvest for Göttingen og 13 km nordøst for Hann. Münden, ved foden af Hohen Hagen. Kommunen, med landsbyerne Jühnde og Barlissen, har godt 1.000 indbyggere, og er en del af amtet samtgemeinde Dransfeld.

Jühnde er den første såkaldte "bioenergilandsby" i Tyskland. Siden efteråret 2005, har byens el og varmeforsyning været baseret på et biogasanlæg der drives af affald og gylle fra de lokale landbrug .

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
Fiat Strada

Fiat Strada (type 178) er en pickup fremstillet af bilfabrikanten Fiat Professionals brasilianske afdeling. Bilen kom første gang på markedet i 1999 som afløser for pickupversionen af Fiat Fiorino. Den er baseret på personbilen Fiat Palio.

Historie 
Strada blev introduceret i 1999 som en del af projekt 178. Bilen er designet af Giorgetto Giugiaro.

Bilen markedsføres gennem Fiat Professionals forhandlernet. Den har en lasteevne på ca. 700 kg og en lastkapacitet på ca. 1100 liter. I modsætning til Palio har bilen stiv bagaksel med bladfjedre. Forhjulsophænget er derimod uændret med McPherson-fjederben og krængningsstabilisator. Motoren er monteret fortil på tværs, og er kombineret med en femtrins manuel gearkasse. Instrumentbrættet er identisk med Palio, med det samme rat og det samme kombiinstrument.

Sikkerhedudstyret omfatter ABS-bremser og airbags suppleret af FPS (Fire Prevention System)-system, som afbryder brændstoftilførslen i tilfælde af kollision hvilket nedsætter risikoen for brand.

Motorprogrammet omfattede i Europa i starten en 1,2-liters benzinmotor med først 54 kW/73 hk og senere 44 kW/60 hk, og på dieselsiden en 1,7-liters turbodiesel og en 1,9-liters sugediesel med indirekte indsprøjtning. Dieselmotorerne afløstes senere af en 1,9-liters commonrail-turbodiesel med 59 kW/80 hk. Da Euro4-normen trådte i kraft i 2006, kom der en 1,3-liters commonrailmotor med først 62 kW/84 hk og senere 70 kW/95 hk. I andre lande har der også fandtes benzinmotorer på 1,5 og 1,6 liter med 8 ventiler samt en 1,6 16V-motor.

Strada har gennemgået facelifts i 2001, 2004 og 2006.

Tekniske specifikationer

Se også

Kilder

Eksterne henvisninger 

Strada
Varebiler
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Pickup'er
Niemetal

Niemetal er en kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen har knap 1500 indbyggere, og er en del af amtet samtgemeinde Dransfeld.

Geografi 
Kommunen Niemetal ligger vest for byen Dransfeld og er beliggende mellem Bramwald mod vest og Dransfelder Stadtwald mod øst. I kommunen løber den lille flod Nieme, der er en lille biflod til Weser. Niemetal er omgivet af Naturpark Münden.

I Niemetal ligger fire landsbyer:
 Ellershausen
 Imbsen
 Löwenhagen (tidligere navne: Lewenhagen eller Lowenhagen)
 Varlosen

Eksterne henvisninger 

 Kommunens websted

Kommuner i Niedersachsen
Vejle Vindmølle

Vejle Vindmølle er en tårnmølle af typen hollandsk vindmølle med galleri). Den ligger højt over byen og er omgivet af et beboelseskvarter. Fra møllens galleri er der  udsigt over Vejle by, Grejsdalen, Vejle Fjord og Vejle Ådal.

Den nuværende mølle blev opført bygget i 1890, efter at en mølle på samme lokalitet var nedbrændt. Den er opbygget med en hvidkalket undermølle i grundmur, og der er porte til gennemkørsel. Overmøllen er rund, hvidkalket og helmuret op til hatten, som er bådformet og beklædt med pap. Vingerne har hækværk til sejl og svikker manuelt. Møllen krøjer med vindrose.

Historie 
Den første mølle på stedet blev anvendt som hjælpemølle for Mølholm Vandmølle (nedrevet 1922). Den var opført i træ, men brændte i 1890, hvorefter en ny mølle blev opført for forsikringssummen på 12.000 kr. Den nye mølle var 20 meter høj og muret helt op til hatten, da ejeren, Niels Peter Brems ville sikre sig mod nedbrænding. De gamle drev af træ blev udskiftet med nye, udført i støbejern fra C:M. Hess’ Jernstøberi .  Den 8. juli 1938 brændte møllen igen ved en voldsom brand, som blot efterlod murene og vingerne. Den blev genopført med tilskud fra turistforeningen og Vejle Kommune. Den restaurerede mølle ligner møllen fra 1890 bortset fra, at den nu har vinger til sejl, hvor den oprindelige svikkede med jalousier.  Møllen var i familien Brems’ eje i mere end 60 år, men ejes  af Vejle Kommune og hører under VejleMuseerne.

Noter

Litteratur

Eksterne henvisninger 
 Vejle Vindmølle på Historisk Atlas

Tårnmøller i Danmark
Hollandske vindmøller i Danmark
Vindmølle
Sydals Håndboldklub

Sydals Håndboldklub er en håndboldklub beliggende på Als med hjemmebane i Sydalshallen i Tandslet. Sydals spiller både på dame- og herresiden med i Jyllandsserien per januar 2014, og de har tidligere været med i 3. division.

I 2012 blev klubben udvalgt som "Årets Børnehåndboldklub" af JHF, kreds 8.

Referener

Eksterne henvisninger
Officiel hjemmeside 

Håndboldklubber i Danmark
Als
Scheden

Scheden er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen har godt 1.900 indbyggere, og er en del af amtet samtgemeinde Dransfeld.

Geografi 
Scheden er beliggende i Naturpark Münden sydvest for det bjerget Hohen Hagen (493 moh.) og gennemløbes af floden Schede, der er en biflod til Weser. I den sydøstlige del af kommunen (ved landsbyen Meensen) findes kildeområdet til floden Dramme, som er en biflod til Leine. Ved Meensen ligger Brackenberg (461 moh.), hvor man finder Burgruinen Brackenburg.

I kommunen ligger (ud over selve Scheden) Dankelshausen og Meensen.

Kendte personer fra Scheden 
 Johann Joachim Quantz (født 1697 i Scheden) var fløjtenist, fløjtemager og komponist, samt fløjtelærer for Frederik den Store af Preussen.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
Gieboldehausen

Gieboldehausen er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen, der har omkring 4.100 indbyggere, er administrationsby i amtet samtgemeinde Gieboldehausen. Gieboldehausen er beliggende ved floden Rhume der er en biflod til Leine, omkring 22 km nordøst for Göttingen, og 15 km syd for Osterode am Harz. Den er en del af det historiske landskab Eichsfeld.

Geografi 
Kommunen ligger omkring 11 kilometer nord for Duderstadt ved nordenden af Untereichsfeldes. Byen er beliggende ved sammenløbet af Hahle og Rhume ved udkanten af landskabet Goldene Mark. Mod nord og øst findes højdedraget Rotenbergs (Heimkenberg 274 moh. og Kethanteichskopf: ca. 260moh.), mod sydøst begynder de nordlige udløbere af Hellberge (Lohberg: 228 moh.).
I kommunens nordlige del ligger naturområdet Naturschutzgebiet Rhumeaue / Ellerniederung / Gillersheimer Bachtal.

Nabobyer er Bilshausen, Hattorf am Harz, Rollshausen, Wollershausen, Wollbrandshausen og Rüdershausen.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
Visualisering

Visualisering har flere betydninger:
 Visualisering (grafik)
 Visualisering (alternativ behandling)
Ringve botaniske have

Ringve botaniske have er en botanisk have som blev etableret i 1973. Haven ligger ved Ringve Museum og ligger rundt gården Ringve. Anlægget består i dag af godt 130 hektar, og ligger på Ladehalvøen i Trondheim.

Haven blev oprettet som en universitetshave i 1973 og drives i dag av Videnskabsmuseet, der er en afdeling under byens universitet, NTNU. Haven er en klassisk universitetshave. Et arboret blev påbegyndt i 1975. Haven indeholder en lang række planter fra hele Norge og især Trondheim-området, og plantesamlingen bruges til forskning og undervisning. I 2007 blev "Gamlehaven", som indeholder traditionelle haveplanter fra Midt-Norge, indviet. Der findes også en renæssancehave, der blev åbnet i 1994, og som består af en lang række planter, som blev dyrket i Trondheim i 1600-tallet.

Eksterne henvisninger 
 NTNU Vitenskapsmuseet: Ringve botaniske hage

Referencer 

Bygninger, konstruktioner og anlæg i Trondheim
Botaniske haver i Norge
Etableret i 1973
Norges teknisk-naturvidenskabelige universitet
Kultur i Trondheim
Gimle-kongressen

Gimle-kongressen er navnet på den danske arbejderbevægelses første kongres som blev afholdt 1876.

Eksterne henvisninger 
 danmarkshistorien.dk :: Gimleprogrammet 6.-8. juni 1876

Referencer 

 

Arbejderbevægelsen i Danmark
Begivenheder i 1876
Jyllandsserien 2013-14 (kvindehåndbold)

Jyllandserien i håndbold for kvinder 2013–14 er håndboldens jyllandsserieturnering i sæsonen 2013/14 afhold af Jysk Håndbold Forbund.

Grundspil 
I grundspillet spilles 6 puljer af 10 hold medmindre, der er klubber, der har trukket et hold efter kvalifikationen. De 10 hold i hver pulje møder hinanden i en dobbeltturnering alle-mod-alle. 

Vinderen af hver pulje rykker direkte op i 3. division, såfremt det er oprykningsberettiget, mens det næsthøjest placerede, oprykningsberettigede hold skal ud i en kvalifikationskamp mod en anden 2'er i Jyllandsserien. Giver dette en samlet sejr (over to kampe), deltager holdet i oprykningsspillet til 3. division. Vindes dette også (over to kampe), rykker holdet op. Alle tabere spiller i Jyllandsserien i den efterfølgende sæson. Dog skal de to bedste 2'ere rykke direkte op i 3. division som 1'erne.

Holdene, der slutter på 9.- og 10.-pladsen rykker direkte ned i Serie 1.

Pulje 1

Pulje 2

Pulje 3

Pulje 4

Pulje 5

Pulje 6

Oprykningsspillet 
I oprykningsspillet spiller de 6 dårligst placerede 2'ere mod hinanden, således at 3. bedste 2'er spiller bedst af to kampe mod 6. bedste 2'er og 4. bedste 2'er spiller bedst af to kampe mod 5. bedste 2'er.

Hernæst spiller de to vindere mod henholdsvis nr. 10 fra pulje 1 i 3. division og nr. 10 fra pulje 2 i 3. division. De samlede vindere af disse kampe rykker op i 3. division. Taberne rykker i Jyllandsserien.

Håndbold i 2013
Håndbold i 2014
Håndboldturneringer
Nøvling IF

Nøvling IF er en håndboldklub  i det sydøstlige Aalborg. Klubben er stiftet d. 18. marts 1939 og er i dag den største håndboldforening i JHF, kreds 1 med ca. 570 aktive medlemmer som fordeler sig på ca. 430 ungdomsspillere og ca. 140 seniorspillere. Klubben blev i 2020 kåret til årets håndboldforening af DHF. 

Klubben spiller i Gistruphallen og Klaruphallen. Deres bedste herrehold spiller i 2. division (sæson 2021/22), mens deres bedste damehold spiller i 3. division i sæsonen 2021/22. Nøvling IF samarbejder på ungdomssiden med henholdsvis Aalborg Håndbold for drengene og Elitehåndbold Aalborg for pigerne og har selv en masse  ungdomshold og seniorhold.

Nøvling IF udmærker sig ved at arrangere en stor ungdomsturnering hvert år i foråret for U9 til og med U17 over 3 dage.

Referencer

Eksterne henvisninger
Officiel hjemmeside

Håndboldklubber i Danmark
Sportsklubber i Aalborg
Arvelig spastisk paraplegi

Arvelig spastisk paraplegi, også kaldet hereditær spastisk paraparese (HSP), er en gruppe arvelige sygdomme, hvis vigtigste kendetegn er fremadskridende stivhed og sammentrækning (spasticitet) i de nedre lemmer som en følge af beskadigelse eller dysfunktion af nerverne.

Referencer

Eksterne henvisninger 
 Hvad er arvelig spastisk paraplegi  fra Klinikmedicinsk.com
 "Om HSP (Hereditær Spastisk Paraparese)"

Neurologiske sygdomme
Samtgemeinde Gieboldehausen

Gieboldehausen er et amt (samtgemeinde) med knap 14.000 indbyggere (2012), beliggende i den nordøstlige del af Landkreis Göttingen, i den sydlige del af den tyske delstat Niedersachsen. Amtets administration ligger i byen Gieboldehausen.

Samtgemeinde Gieboldehausen består af følgende kommuner (Indbyggertal pr 31. december 2011):
 Bilshausen (2348)
 Bodensee (835)
 Gieboldehausen (4.140)
 Krebeck (1.088)
 Obernfeld (961)
 Rhumspringe (1.884)
 Rollshausen (864)
 Rüdershausen (871)
 Wollbrandshausen (652)
 Wollershausen (463)

Eksterne henvisninger 

 Amtets websted
Bilshausen

Bilshausen er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen med godt 2.300 indbyggere, er en del af amtet (samtgemeinde) Gieboldehausen og ligger i det historiske landskab Eichsfeld.

Geografi 
Bilshausen gennemløbes fra sydvest mod nordvest af floden Rhumeer og er beliggende ved vestenden af højdedraget Rotenberg og ved nordenden af Untereichsfeld. Byen ligger omkring 23 km nordøst for Göttingen og 15 km sydvest for Osterode am Harz. Nabokommuner er Bodensee, Gieboldehausen, Wulften am Harz og Katlenburg-Lindau.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
Bodensee (Landkreis Göttingen)

Bodensee er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen er en del af amtet (samtgemeinde) Gieboldehausen og ligger i det historiske landskab Eichsfeld.

Indtil 1973 hørte Bodensee under Landkreis Duderstadt.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
Parlamentsvalget i Ungarn 2014

Parlamentsvalget i Ungarn 2014 blev afholdt den 6. april, og resulterede i et genvalg af den siddende Fidesz-regering ledet af premierminister Viktor Orbán.

Det var det første parlamentsvalg under Ungarns nye forfatning, der var trådt i kraft den 1. januar 2012. Ved valget blev valgt 199 parlamentsmedlemmer i modsætning til under den tidligere forfatning, hvor der blev valgt 386 medlemmer.

Resultat

Noter 

Ungarn 2014
Ungarns politik
Piotr Wyszomirski

Piotr Wyszomirski (født 6. januar 1988), også kaldet Młody, er en polsk håndboldspiller, der i øjeblikket er andenmålmand for Polens landshold i håndbold. Han spiller som førstemålmand i den ungarske klub Csurgói KK, hvor hans kontrakt vil løbe ud i slutningen af denne sæson, men med mulig genskrivning.

Piotr Wyszomirski er født i Warszawa og startede allerede med at spille håndbold i 4. klasse. Efter at have fået potientale flyttede han til Gdańsk, også i Polen, for at gå på den eneste håndboldskole i Polen. Efter at have deltaget i Juniorverdensmesterskaberne i håndbold og efter at have gradueret fra skolen, skrev han en kontrakt med den polske klub Azoty Puławy, hvorefter han er gået videre til klubben Csurgói KK i Csurgó i Ungarn. I øjeblikket spiller han i klubben Pick Szeged, også i Ungarn.

Tidlige liv 

Piotr Wyszomirski blev født den 6. januar 1988 i Polens hovedstad Warszawa. Der opvoksede han og gik i skole, hvor han i 4. klasse begyndte at spille håndbold. I en alder af 10 startede han i hjembyens klub UKS Wilanowia Warszawa, hvor han i denne ville spille frem til 2004. I 2004 flyttede han så til Gdańsk for at gå på Polens eneste håndboldakademi ved navn SMS ZPRP Gdańsk.

Piotr Wyszomirski var også med med da Polens juniorhåndboldslandshold kom på fjerdeplads efter en sejr til Sverige i bronzekampen i U.18-EM i håndbold i 2006, hvor det blev afholdt i Estland. Wyszomirski var forresten også med ved U.20-EM i håndbold i 2008, som blev afholdt i Rumænien. Her blev det dog kun til en 12.-plads til ham og hans holdkammerater.

Karriere

Klubber 

Piotr Wyszomirskis klubkarriere begyndte da han graduerede fra SMS ZRPR Gdańsk i 2007. Lige efter hans graduering skrev han nemlig under på en kontrakt med den polske klub KS Azoty Puławy. I 2008 blev han for resten valgt til at være på den polske liga Ekstraklasas all star-hold. I KS Azoty Puławy. stod han som førstemålmand helt frem 2012 hvor han derefter modtog en kontrakt fra den ungarske klub Csurgói KK. Denne kontrakt vil udløbe den 30. juni 2014, men eftersom at Piotr har stået et par ekstraordinære sæsoner i Csurgói KK er der mulighed for en ny kontrakt med klubben. Kontrakten blev dog ikke forlænget og Piotr Wyszomirski flyttede til den anden ungarske klub Pick Szeged.

Landsholdet 

I oktober 2009 fik Piotr Wyszomirski debut på det polske landshold og det er siden blevet til 50 kampe for landsholdet. Af internationale konkurrencer har Piotr stået på mål i EM i 2010 i Østrig, VM i 2011 i Sverige, EM i 2012 i Serbien og EM i 2014 i Danmark. Nævneværdigt en kamp mod Sverige tirsdag den 21. januar 2014 var ekstraordinær for Piotr, der til tider havde en redningsprocent på 70%. Han skriver på Facebook: "Thank God for this game" (Tak Gud for denne kamp). Han er i dag andenmålmand for det polske landshold efter Slawomir Szmal.

Referencer 

Håndboldspillere fra Polen
Krebeck

Krebeck er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen, der har godt 1.000 indbyggere, er en del af amtet (samtgemeinde) Gieboldehausen.

Geografi 
Krebeck er beliggende omkring 13 Kilometer øst for Göttingen og 11 kilometer nordvest for Duderstadt ved udkanten af det frugtbare område Goldene Mark. I den vestlige del af kommunen ligger den skovklædte højde Westerberg (275 moh.). Bækken Ellerbeck (der er et tilløb til Suhle → Hahle → Rhume → Leine) løber gennem byen.

Landsbyen Renshausen, der er en del af kommunen, er beliggende 2 km nordvest for Krebeck. Nabokommuner er Ebergötzen mod sydvest, Bodensee mod nord og Wollbrandshausen mod øst.

I Krebeck ligger ét (af flere, alt efter beregningsmetode) geodætisk midtpunkt i Tyskland.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen
David Medina

David Medina Díaz de López (født 25. juli 1982 i Barcelona, Spanien) er en spansk fodboldspiller. Han har gennem karrieren repræsenteret blandt andet CD Tenerife.

Eksterne henvisninger 

Fodboldspillere fra Spanien
Fodboldspillere fra CD Tenerife
Fodboldspillere fra Gimnàstic de Tarragona
Cepheus (flertydig)

Cepheus har flere betydninger:
 Cepheus (mytologi) - en konge
 Cepheus - et stjernebillede
 Cepheus (månekrater)
Klemmebrev

Klemmebreve kaldes en række kongelige åbne breve, som Christian 3. udstedte 9. maj 1555 angående forbedringer i præsternes løn i rigets forskellige stifter — 
Forbedringerne søgtes navnlig hidførte ved at tillægge præsteembederne kronens part af tienden eller ved at henlægge jord under dem. I flere tilfælde befaledes det også, at en sognekirke skulle nedlægges (»ødelægges«) og sognefolket søge til en anden kirke, eller at kirker, der hidtil havde haft deres egen sognepræst, skulle være anneks til andre kirker. — klemmebreve udstedtes med kongens egenhændige underskrift og besegledes med det store kongelig sigil eller, som det kaldtes, Rigens Klemme.

Litteratur 
H.F. Rørdam, Danske Kirkelove, 1. del

Kilder 

Breve
Korthovedet flyvepungegern

Korthovedet flyvepungegern (Petaurus breviceps) er et lille pungdyr hjemmehørende på Ny Guinea og i det østlige Australien. Det engelske navn, sugar glider, refererer til, at den fortrinsvis lever af sød nektar, og til dens svæveflugt, der er meget lig et flyveegerns.

Kilder og eksterne henvisninger 

 Sugar Glider  på Department of Primary Industries, Parks, Water and Environment i Australien

Dyr fra Australien
Pungdyr
Iron Duke (skib)

Royal Navy har haft tre skibe med navnet Iron Duke. Navnet betyder "jernhertugen", hvilket var det udbredte tilnavn for hertugen af Wellington.

 Panserskibet HMS Iron Duke: Søsat 1870 og i tjeneste fra 1871. Blev flydende kullager i 1900 og solgt til ophugning i 1906.
 Slagskibet HMS Iron Duke: Søsat 1912 og i tjeneste i 1914. Var flagskib for Royal Navys "Home Fleet" 1914-1917. Ombygget til skoleskib 1931-1932 og fastliggende batteri ved Scapa Flow fra 1939. Solgt til ophugning 1946. 
 Fregatten HMS Iron Duke: Søsat 1991 og i tjeneste siden 1993. Er en fregat af Duke-klassen (Type 23). 

Andre skibe:

 Slæbebåden Iron Duke: Bygget som hjuldamper i 1857 hos T. Wyngate & Co. i Glasgow. Tilhørte forskellige rederier i Cardiff og Bristol. I 1879 ombygget til fragtskib med én skrue. Minesprængt maj 1941.
 Fragtskibet Iron Duke: Bygget i Australien, søsat og ibrugtaget i 1943 til transport af jernmalm for BHP Shipping i Australien. Solgt 1970 og ophugget året efter.
 Fragtskibet Iron Duke: Taget i brug 1974 og solgt til ophugning i 1986. Tilhørte BHP Shipping i Australien. De to australske skibe var ikke direkte opkaldt efter Wellington, da næsten alle rederiets skibe havde navne, der begyndte med Iron.

Indeks over skibsnavne
Obernfeld

Obernfeld er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen, der har godt 950 indbyggere, er en del af amtet (samtgemeinde) Gieboldehausen, og ligger ved floden Hahle (biflod til Rhume → Leine), i det historiske landskab Eichsfeld.

Eksterne henvisninger 

 Kommunens websted

Byer i Niedersachsen
Byer i Kreis Göttingen
Kommuner i Niedersachsen